V minulosti neboli známe škodlivé vlastnosti azbestu na ľudské zdravie. Škodlivé účinky azbestu na zdravie boli postupne pozorované najmä u ľudí, ktorí azbest ťažili a spracúvali. Pre jeho akostné vlastnosti pri použití v stavebníctve však boli tieto problémy nazývané aj chorobou z povolania či azbestózou – chorobou sprevádzanou dýchavičnosťou a zápalovým kašľom.
V minulosti boli časté požiare. Ľudia prirodzene hľadali stavebný materiál a strešnú krytinu, ktorá bude nehorľavá a vysokým teplotám pri požiari lepšie odolá. Azbest spĺňal presne tieto nároky a navyše, dobre sa viazal s cementom aj inými stavebnými materiálmi. Jeho spracovanie nebolo príliš náročné a azbestové krytiny zvládli odolávať premenlivému počasiu v lete aj v zime.
V súčasnosti je azbest zaradený medzi obzvlášť nebezpečné materiály, ktoré podliehajú špeciálnym reguláciám. Staršie strechy z azbestu sa vplyvom počasia, manuálnym poškodením či prirodzeným zvetrávaním poškodzujú. Do ovzdušia sa dostávajú nebezpečné azbestové vlákna, ktoré sú pre dýchacie cesty mimoriadne škodlivé. Preto stále prebieha platné ustanovenie a povinnosť poškodené alebo staré azbestové strechy likvidovať.